Azərbaycan Respublikasının İqtisadiyyat Nazirliyi yanında Dövlət Vergi Xidmətinin 24.06.2024-cü il tarixli 2417140100149800 №-li Əmri ilə təsdiq edilmişdir.

**Aksiz bəyannaməsinə Əlavə № 4-ün tərtib еdilməsi**

**Q А Y D А S I**


Aksiz bəyannaməsinə Əlavə №4 “Aksiz bəyannaməsi”nin 411-ci və 412-ci sətirlərində yəni spirtli içkilərin bütün növləri və tütün məmulatları üzrə əvəzləşdirilən aksiz məbləğ əks etdirmiş vergi ödəyiciləri tərəfindən aşağıdakı qaydada tərtib edilərək təqdim edilir.

Bəyannaməyə Əlavə №4-ü tərtib edilərkən qaralamalara və düzəlişlərə yol verilmir.

**Qeyd** yerində vergi ödəyicisinə bu formanın tərtib edilməsi zamanı **!** *(nida)* durğu işarəsindən və **+** *(üstəgəl)*, **/** *(bölmə)*, **%** *(faiz)* və **Z** *(zetləmə)* simvollarından istifadə etməmək şərti ilə bütün yazı damalarını yalnız **böyük çap hərfləri** ilə doldurmaq tövsiyə olunur. Əlavə kağız formada doldurularkən **qara** və ya **göy rəngli diyircəkli qələmlə** tərtib edilməsi mütləqdir. Əlavə doldurularkən qaralamalara və düzəlişlərə yol verilmir. Əlavə tərtib edilərkən hər xanada yalnız bir rəqəm və ya bir hərf əks etdirilməlidir.

Təqdim olunmuş Əlavədə aparılan hesablamalardakı riyazi səhvlər vergi orqanı tərəfindən düzəldilir və müvafiq proqram təminatı vasitəsi ilə düzgün hesablanmış göstəricilər birbaşa baza göstəricilərinə daxil edilir.

Əlavənin “**Qeyd**”dən sonrakı “**Əlavənin təqdim edildiyi vergi orqanın adı**” sətrinin xanalarında böyük çap hərfləri ilə hər xanada bir hərf və ya rəqəm yazılmaqla bəyannamənin təqdim edildiyi vergi orqanının adı göstərilməlidir.




**Bölmə 1.** **Vergi ödəyicisi haqqında ümumi məlumat**

**1-ci sətrin** “**VÖEN”** xanalarında vergi ödəyicisinin 10 rəqəmli VÖEN-i yazılmalıdır;



**2-ci sətirdə “Vergi dövrü”** işarəsindən sonrakı altı simvollu xanalarda Əlavənin hansı hesabat ayına aid olmasından asılı olaraq müvafiq ay və il yazılır.

***Misal:*** *Əgər Əlavə 2024-cü ilin iyul ayı üzrə tərtib edilirsə, bu halda soldan sağa doğru ilk xanalarda* ***ay,*** *sonarakı dörd xanada isə* ***il*** *aşağıdakı qaydada yazılır:*




**Bölmə 2. Vergi Məcəlləsinin 189-cu maddəsinə əsasən əvəzləşdirilən aksiz məbləğləri üzrə əldə edilmiş yük gömrük bəyannamələri və elektron qaimə fakturalar barədə məlumat**

Bu bölmə **12 sütundаn** ibаrətdir:

* Cədvəlin **1-ci “Sətrin kodu”** sütununa “**Aksiz bəyannaməsi”nin** 411 və 412-ci sətir göstəricilərinə uyğun müvafiq kodlardan biri;
* 2-ci sütundа istehsal məqsədləri üçün alınmış və ya idxal edilmiş xammal və materialın sənədinin növü (EQF və ya YGB);
* 3-cü sütundа elektron qaimə-fakturanı təqdim edənin VÖEN-i;
* 4-cü sütundа elektron qaimə-fakturanı təqdim edənin adı;
* 5-ci sütunda elektron qaimə-faktura və ya yük gömrük bəyannaməsinin (bundan sonra YGB) tarixi;
* 6-cı sütunda elektron qaimə-fakturanının seriyası;
* 7-ci sütunda elektron qaimə-faktura və ya YGB-nin nömrəsi;
* 8-ci sütunda istehsal məqsədləri üçün alınmış və ya idxal edilmiş xammal və materialın adı;
* 9-cu sütunda istehsal məqsədləri üçün alınmış və ya idxal edilmiş xammal və materialın ölçü vahidi;
* 10-cu sütundа İstehsal məqsədləri üçün alınmış və ya idxal edilmiş xammal və materialın miqdarı;
* 11-ci sütunda İstehsal məqsədləri üçün alınmış və ya idxal edilmiş xammal və materialın aksiz məbləği, manatla və
* 12-ci sütunda ödənilmiş aksizin məbləği, manatla yazılır.

**Misal 1.** “A” vеrgi ödəyicisi 2024-cü ilin hesabat ayında “B” müəssisəsindən elektron qaimə-faktura ilə 31420 litr,aksiz məbləği 150816,00 manat olan  Spirt Rektifikat Lyuks almışdır və 98500,00 manat aksiz məbləğini ödəmişdir, vergi ödəyicisi eyni zamanda həmin hesabat ayında 10000 litr, aksiz məbləği 60000,00 manat olan  denaturasiya olunmamış etil spirti idxal etmiş və ödəmişdir. Bu halda Əlavənin müvafiq xanaları aşağıdakı kimi doldurulur:




**QEYD: Yük gömrük bəyannamələri üzrə əvəzləşdirilən aksiz məbləğlərinə görə vergi ödəyicisinin bölmənin 3-cü, 4-cü və 6-cı sütunlarının doldurulması tələb olunmur.**

Əlavənin vergi ödəyicisinə aid məsuliyyəti hissəsində - sol tərəfdə yerləşən “**Fərdi sahibkarın və ya hüquqi şəxsin rəhbərinin**”, ikinci “**Baş mühasibin**”, üçüncü “**Əlavəni tərtib edən məsul şəxsin**” çərçivələrdə vergi ödəyicisinin rəhbərinin, baş mühasibinin və bəyannaməni tərtib edən məsul şəxsin soyadı, adı və atasının adı (çərçivələrdən kənara çıxmadan) yazılmaqla onlar tərəfindən imzalanır. Əlavə rəhbər şəxs tərəfindən imzalandıqdan və möhürlə təsdiqləndikdən sonra “**Əlavənin tərtib edilmə tarixi**”nə dair xanalarda Əlavənin tərtib edilmə tarixi qeyd olunmalıdır.

***Misal:*** *“A” müəssisəsinin 2024-cü ilin iyul ayı üçün təqdim etdiyi Əlavə rəhbər şəxs tərəfindən 15.08.2024-cü il tarixdə imzalanmış və möhürlə təsdiq edilmişdir.*

Bu halda, “**Əlavənin** **tərtib edilmə tarixi**”nə dair xanalar aşağıdakı kimi yazılır:



Vergi orqanı tərərfindən kağız formasında qəbul edilmiş Əlavələrdə “**Əlavənin** **qəbul edilməsi №-si və tarixi**” çərçivəsində Əlavənin daxil olma tarixi və qeydiyyat nömrəsi göstərilir.

Əlavənin orta hissəsində göstərilmiş “**Poçt ştempelinin vurulma tarixi**” xanalarında Əlavə poçt vasitəsi ilə göndərildiyi halda zərfin üzərinə vurulmuş poçt ştempelinin tarixi yazılır.

***Misal:*** *“A” müəssisəsi 2024-cü ilin iyul ayı üzrə “Aksiz bəyannaməsi”nin Əlavəni poçt vasitəsilə təqdim etmiş və Əlavə qoyulmuş zərfin üzərinə poçt ştempelinin tarixi “17.08.2024” vurulmuşdur.*

Bu halda, vergi orqanı tərəfindən Əlavənin **“Poçt ştempelinin vurulma tarixi”** xanasında tarix aşağıdakı kimi yazılır:



**“Poçt ştempelinin vurulma tarixi”** çərçivəsindən aşağı sağ küncə isə **“Xüsusi otağın ştampı”** vurulur.

Əlavə vergi orqanlarına birbaşa təqdim edildikdə poçt ştempelinin vurulma tarixi üzrə xanalar doldurulmur. Əlavə internet vasitəsi ilə təqdim edildikdə vergi orqanlarına aid olan xanalar doldurulmur