Azərbaycan Respublikasının İqtisadiyyat Nazirliyi yanında Dövlət Vergi Xidmətinin 24.06.2024-cü il tarixli 2417140100149800 №-li Əmri ilə təsdiq edilmişdir.

**Aksiz bəyannaməsinə Əlavə № 3-ün tərtib еdilməsi**

**Q А Y D А S I**

Aksiz bəyannaməsinə Əlavə № 3 (bundan sonra Əlavə) “Aksiz bəyannaməsi” ilə birlikdə aksiz mаrkаlаrı ilə mаrkаlаnmаlı və ya məcburi nişanlanmalı оlаn aksizli mаllаrı istеhsаl və yа idхаl еdən vergi ödəyiciləri tərəfindən aşağıdakı kimi tərtib və təqdim edilir.

Əlavənin adından aşağıda yerləşən **Qeyd** yerində vergi ödəyicisinə bu formanın tərtib edilməsi qaydaları ilə tanış olmaq, eyni zamanda tərtibat zamanı **!** *(nida)* durğu işarəsindən və **+** *(üstəgəl)*, **/** *(bölmə)*, **%** *(faiz)* və **Z** *(zetləmə)* simvollarından istifadə etməmək şərti ilə bütün yazı damalarını yalnız **böyük çap hərfləri** ilə doldurmaq tövsiyyə olunur. Əlavə kağız formada doldurularkən **qara** və ya **göy rəngli diyircəkli qələmlə** tərtib edilməsi mütləqdir. Əlavə doldurularkən qaralamalara və düzəlişlərə yol verilmir. Əlavə tərtib edilərkən hər xanada yalnız bir rəqəm və ya bir hərf əks etdirilməlidir.

Təqdim olunmuş Əlavədə aparılan hesablamalardakı riyazi səhvlər vergi orqanı tərəfindən düzəldilir və müvafiq proqram təminatı vasitəsi ilə düzgün hesablanmış göstəricilər birbaşa baza göstəricilərinə daxil edilir.

Əlavənin “**Qeyd**”dən sonrakı “**Əlavənin təqdim edildiyi vergi orqanın adı**” sətrinin xanalarında böyük çap hərfləri ilə hər xanada bir hərf və ya rəqəm yazılmaqla bəyannamənin təqdim edildiyi vergi orqanının adı göstərilməlidir.




**Bölmə 1.** **Vergi ödəyicisi haqqında ümumi məlumat**

**1-ci sətrin** “**VÖEN”** xanalarında vergi ödəyicisinin 10 rəqəmli VÖEN-i yazılmalıdır;



**2-ci sətirdə “Vergi dövrü”** işarəsindən sonrakı altı simvollu xanalarda Əlavənin hansı hesabat ayına aid olmasından asılı olaraq müvafiq ay və il yazılır.

***Misal:*** *Əgər Əlavə 2024-cü ilin iyul ayı üzrə tərtib edilirsə, bu halda soldan sağa doğru ilk xanalarda* ***ay,*** *sonarakı dörd xanada isə* ***il*** *aşağıdakı qaydada yazılır:*



**Hissə 1. İçkilərin bütün növləri üzrə hesabat dövründəki aksizlərin, o cümlədən icbari tibbi sığorta haqqının hesablanması**

Bu hissə **yeddi sütundаn** ibаrətdir:

* 1-ci sütundа hər bir sətrin kodu;
* 2-ci sütundа GTİN (13 rəqəmli ştrix kod);
* 3-cü sütundа içkilərin bütün növlərinin adları;
* 4-cü sütundа içkilərin bütün növləri üzrə aksizə cəlb olunan istehsalın həcmi (sayı və litri);
* 5-ci sütundа o cümlədən ixrac edilmiş içkilərin bütün növlərinin həcmi (sayı və litri);
* 6-cı sütunda hesablanmış aksiz məbləği;
* 7-ci sütundа isə aksiz məbləğinin tərkib hissəsindən hesablanmış icbari tibbi sığorta haqları qeyd olunur.

Əlavənin **402-ci sətrində 402.1, 402.2, 402.3, 402.4, 402.5, 402.6, 402.7 sətirlərinin** müvafiq sütunlarında olan rəqəmlərin cəmi, **407-ci sətirdə** isə energetik içkilər üzrə GTİN Kodları üzrə müvafiq sətirlərində olan rəqəmlərin cəmi qeyd olunur.

***Misal:*** *Araq istеhsаlı ilə məşğul оlаn “А” vergi ödəyicisinin hesabat аyında 1000 ədəd həcmi 1 litr olan araq istehsal etmiş və istehsal binasının hüdudlarından kənara buraxmışdır.*

Vergi Məcəlləsinin 190.3.2-ci maddəsinə əsasən araq (vodka), tündləşdirilmiş içkilər və tündləşdirilmiş içki materialları, likyor və likyor məmulatlarının hər litrinə 4.8 manat aksiz dərəcəsi müəyyən edilmişdir. Qeyd olunanları nəzərə alaraq əlavənin “aksiz məbləği, manatla” sütununda aksizin məbləğini hesablamaq olar.

1000x4.8=4800 manat aksiz (o cümlədən, 200 manat İTS (1000x0.2=200))



**Hissə 2. Tütün məmulatları və onların əvəzediciləri, elektrin siqaretlər üçün maye və birdəfəlik istifadə üçün elektron siqaret, qəlyan və onların əvəzediciləri üzrəhesabat dövründəki aksizlərin, o cümlədən icbari tibbi sığorta haqqının hesablanması**

Bu hissə **yeddi sütundаn** ibаrətdir:

* 1-ci sütundа hər bir sətrin kodu;
* 2-ci sütundа GTİN (8 və ya 13 rəqəmli ştrix kod);
* 3-cü sütundа tütün məmulatlarının növlərinin adı;
* 4-cü sütundа tütün məmulatlarının bütün növləri üzrə aksizə cəlb olunan istehsalın miqdarı (ədədlə);
* 5-ci sütundа o cümlədən ixrac edilmiş tütün məmulatlarının bütün növlərinin miqdarı (ədədlə);
* 6-cı sütunda hesablanmış aksiz məbləği;
* 7-ci sütundа isə aksiz məbləğinin tərkib hissəsindən hesablanmış icbari tibbi sığorta haqları qeyd olunur.


Əlavənin **403-cü sətrində 403.1, 403.2, 403.3 və 403.4 sətirlərinin** müvafiq sütunlarında olan rəqəmlərin cəmi qeyd olunur.

***Misal:*** *Siqaret istеhsаlı ilə məşğul оlаn “А” vergi ödəyicisinin hesabat аyında 10000 ədəd “Ağ qaya”, 100000 ədəd "Astra Blue" siqaret istehsal etmiş və istehsal binasının hüdudlarından kənara buraxmışdır.*

Vergi Məcəlləsinin 190.3.8-ci maddəsinə əsasən tütündən hazırlanan siqaretlər və onun əvəzedicilərinin 1000 ədədinə 45,5 manat aksiz dərəcəsi müəyyən edilmişdir. Qeyd olunanları nəzərə alaraq əlavənin “aksiz məbləği, manatla” sütununda aksizin məbləğini hesablamaq olar.

(110000/1000)x45,5=5005,0 manat aksiz

(o cümlədən, 165 manat İTS ((110000/1000)x1,5=165))



**408-ci** sətirə isə **“Birdəfəlik istifadə üçün elektron siqaret, qəlyan və onların əvəzediciləri” sətirlərində** hesabatın GTİN Kodları üzrə müvafiq sətirlərində olan rəqəmlərin cəmi qeyd olunur.

**Hissə 3. Qəlyan üçün tütünlər və tütün əvəzləyiciləri, istehsal məqsədli tütünlər istisna olmaqla digər çəkməli tütünlər, “homogenləşdirilmiş” və ya “bərpa edilmiş” tütünlər, çeynənilən və ya buruna çəkilən tütünlər.**

Bu hissə **altı sütundаn** ibаrətdir:

* 1-ci sütundа hər bir sətrin kodu;
* 2-ci sütundа GTİN kodu;
* 3-cü sütundа qızdırılma nəticəsində istehlak edilən (buxar) tütün və tütün məhsulları növlərinin adı;
* 4-cü sütundа qızdırılma nəticəsində istehlak edilən (buxar) tütün və tütün məhsulları üzrə aksizə cəlb olunan istehsalın miqdarı (kiloqramla);
* 5-ci sütundа o cümlədən ixrac edilmiş qızdırılma nəticəsində istehlak edilən (buxar) tütün və tütün məhsullarının miqdarı (kiloqramla);
* 6-cı sütunda hesablanmış aksiz məbləği qeyd olunur.

Əlavənin **406-cı “Qəlyan üçün tütünlər və tütün əvəzləyiciləri, istehsal məqsədli tütünlər istisna olmaqla digər çəkməli tütünlər, “homogenləşdirilmiş” və ya “bərpa edilmiş” tütünlər, çeynənilən və ya buruna çəkilən tütünlər” sətrində** hesabtın GTİN Kodları üzrə sətirlərində olan rəqəmlərin cəmi qeyd olunur.

***Misal:*** *T*ütün *məhsulunun istehsalı ilə məşğul оlаn “А” vergi ödəyicisinin hesabat аyında çəkisi 0.2 kq olan 500 ədəd* istehsal məqsədli tütünlər istisna olmaqla digər çəkməli tütünlər*istehsal etmiş və istehsal binasının hüdudlarından kənara buraxmışdır.*

Vergi Məcəlləsinin 190.3.14-cü istehsal məqsədli tütünlər istisna olmaqla digər çəkməli tütünlərin hər kiloqramına 22.0 manat aksiz dərəcəsi müəyyən edilmişdir. Qeyd olunanları nəzərə alaraq əlavənin “aksiz məbləği, manatla” sütununda aksizin məbləğini hesablamaq olar.

(500 x 0,2) \* 22,0=2200 manat aksiz hesablanmışdır.



**Hissə 4. VM-nin 186-1-ci maddəsinə əsasən hesabat dövründəki aksiz hesablanan dövriyyənin dəqiqləşdirilməsi**

**Bu hissə iki “VM-nin 186-1.1-ci və 186-1.3-cü maddələrinə əsasən aksiz hesablanan dövriyyənin dəqiqləşdirilməsi” və “VM-nin 186-1.4-cü, 186-1.5-ci və 186-1.6-cı maddələrinə əsasən aksiz hesablanan dövriyyənin dəqiqləşdirilməsi” hesabatlarından ibarətdir.**

Əlavənin “VM-nin 186-1-ci maddəsinə əsasən hesabat dövründəki aksiz hesablanan dövriyyənin dəqiqləşdirilməsi”nə aid olan 4-cü hissəsinin “VM-nin 186-1.1-ci və 186-1.3-cü maddələrinə əsasən aksiz hesablanan dövriyyənin dəqiqləşdirilməsi”nə aid hesabatın 414.1-ci “Neft məhsulları üzrə”, 414.2-ci “içməli spirt, pivə (alkoqolsuz pivə istisna olmaqla) və spirtli içkilərin bütün növləri və energetik içkilər üzrə”, 414.3-cü “Tütün məmulatları və onların əvezedicələri üzrə”, 414.4-cü “Qəlyan üçün tütünlər və tütün əvəzləyiciləri, istehsal məqsədli tütünlər istisna olmaqla digər çəkməli tütünlər, “homogenləşdirilmiş” və ya “bərpa edilmiş” tütünlər, çeynənilən və ya buruna çəkilən tütünlər”, 414.5-ci “Birdəfəlik istifadə üçün elektron siqaret, qəlyan və onların əvəzediciləri” və 414.6-cı “Elektron siqaretlər üçün maye” sətirlərinin “Xarab olmuş, yaxud istifadə müddəti bitmiş məhsullar məhv edildikdə həmin məhsulların istehsalı zamanı əvəzləşdirilmiş aksizin büdcəyə hesablanması”na aid 4-cü “miqdar” sütununda həmin məhsulların istehsalı zamanı əvəzləşdirilmiş, lakin xarab olmuş, yaxud istifadə müddəti bitdiyi üçün məhv edimiş məhsulların miqdarı, hesablanan aksizin məbləği isə “məbləği, manatla” sütununda əks etdirilir.

Əlavənin 4-cü hissəsinin “VM-nin 186-1.1-ci və 186-1.3-cü maddələrinə əsasən aksiz hesablanan dövriyyənin dəqiqləşdirilməsi”nə aid hesabatın 415.1-ci “Neft məhsulları üzrə”, 415.2-ci “içməli spirt, pivə (alkoqolsuz pivə istisna olmaqla) və spirtli içkilərin bütün növləri və energetik içkilər üzrə”, 415.3-cü “Tütün məmulatları və onların əvezedicələri üzrə”, 415.4-cü “Qəlyan üçün tütünlər və tütün əvəzləyiciləri, istehsal məqsədli tütünlər istisna olmaqla digər çəkməli tütünlər, “homogenləşdirilmiş” və ya “bərpa edilmiş” tütünlər, çeynənilən və ya buruna çəkilən tütünlər”, 415.5-cü “Birdəfəlik istifadə üçün elektron siqaret, qəlyan və onların əvəzediciləri” və 415.6-cı “Elektron siqaretlər üçün maye” sətirlərinin “Xarab olmuş, yaxud istifadə müddəti bitmiş və ya digər səbəblərdən geri qaytarılmış məhsullar üzrə büdcəyə hesablanmış aksizin azaldılması”na aid “miqdar” sütununda istehsalçısı tərəfindən malların istehsal binasının hüdudlarından kənara buraxılmasına görə aksiz hesablanmış, lakin xarab olmuş, müddəti bitmiş və ya digər səbəblərdən geri qaytarılan məhsulların miqdarı, azaldılmalı aksizin məbləği isə “məbləğ, manatla” sütununda, aktın tarixi və nömrəsi sütünlarında isə xarab olmuş, yaxud istifadə müddəti bitmiş və ya digər səbəblərdən geri qaytarılan məhsullar üzrə tərtib edilən aktın nömrəsi və tarixi əks etdirilir.

**Hesabatın 414-cü “Əməliyyatlar üzrə cəmi” sətrində 414-cü sətirə aid alt sətirlər üzrə hesablanan aksiz məbləğlərinin** (414.1+414.2+414.3+414.4+414.5+414.6) **cəmi, 415-ci “Əməliyyatlar üzrə cəmi” sətrində isə 415-ci sətirə aid alt sətirlər üzrə azaldılan aksiz məbləğlərinin** (415.1+415.2+415.3+415.4+415.5+415.6) **cəmi göstərilir.**

Əlavənin4-cü “VM-nin 186-1.4-cü, 186-1.5-ci və 186-1.6-cı maddələrinə əsasən akivləşdirilməmiş məcburi nişanlara görə ödənilmiş aksiz məbləğinin dəqiqləşdirilməsi” hissəsinə aid hesabatın 416.1-ci “Siqarilla (nazik siqarlar)”, 416.2-ci “Tütündən hazırlanan siqaretlər və onun əvəzediciləri”, 416.3-cü “Siqarlar, o cümlədən ucları kəsilən siqarlar”, 416.4-cü “Alışdırılmadan nəfəsə çəkilmək üçün nəzərdə tutulmuş tərkibində tütün və ya bərpa edilmiş tütün olan məhsullar”, 416.5-ci “Qəlyan üçün tütünlər və tütün əvəzləyiciləri, istehsal məqsədli tütünlər istisna olmaqla digər çəkməli tütünlər, “homogenləşdirilmiş” və ya “bərpa edilmiş” tütünlər, çeynənilən və ya buruna çəkilən tütünlər”, 416.6-cı “Birdəfəlik istifadə üçün elektron siqaret, qəlyan və onların əvəzediciləri” və 416.7-ci “Elektron siqaretlər üçün maye” sətirlərinin “VM-nin 186-1.5-cı maddəsinə əsasən aktivləşdirilməmiş məcburi nişanlara görə ödənilmiş aksiz məbləğlərinin hesablanması”na aid 3-cü “aktivləşdirilməmiş məcburi nişanların miqdarı” sütununda aksiz dərəcələrində artım olduqda, məcburi nişan alarkən aksizi aşağı dərəcə ilə ödəmiş aksiz ödəyicisi dəyişikliyin qüvvəyə mindiyi tarixə sahibliyində olan aktivləşdirilməmiş məcburi nişanların miqdarı və 4-cü “hesablanmış aksizin məbləği, manatla” sütununda isə hesablanmalı aksizin məbləği qeyd edilməlidir.

Əlavənin 4-cü “VM-nin 186-1.4-cü, 186-1.5-ci və 186-1.6-cı maddələrinə əsasən akivləşdirilməmiş məcburi nişanlara görə ödənilmiş aksiz məbləğinin dəqiqləşdirilməsi” hissəsinə aid hesabatın 417.1-ci “Siqarilla (nazik siqarlar)”, 417.2-ci “Tütündən hazırlanan siqaretlər və onun əvəzediciləri”, 417.3-cü “Siqarlar, o cümlədən ucları kəsilən siqarlar”, 417.4-cü “Alışdırılmadan nəfəsə çəkilmək üçün nəzərdə tutulmuş tərkibində tütün və ya bərpa edilmiş tütün olan məhsullar”, 417.5-ci “Qəlyan üçün tütünlər və tütün əvəzləyiciləri, istehsal məqsədli tütünlər istisna olmaqla digər çəkməli tütünlər, “homogenləşdirilmiş” və ya “bərpa edilmiş” tütünlər, çeynənilən və ya buruna çəkilən tütünlər”, 417.6-cı “Birdəfəlik istifadə üçün elektron siqaret, qəlyan və onların əvəzediciləri” və 417.7-ci “Elektron siqaretlər üçün maye” sətirlərinin “VM-nin 186-1.4-cü və 186-1.6-cı maddələrinə əsasəna aktivləşdirilməmiş məcburi nişanlara görə ödənilmiş aksiz məbləğlərinin azaldılması”na aid hissəsinin 5-ci “aktivləşdirilməmiş məcburi nişanların miqdarı” sütununda VM-nin 186-1.4-ci maddələrinə *əsasən* aksizli malların istehsalçısı olan hüquqi şəxs ləğv edildikdə və ya fərdi sahibkarın fəaliyyətinə xitam verildikdə onların sahibliyində qalan aktivləşdirilməmiş məcburi nişanların miqdarı, 6-cı “azaldılmış aksizin məbləği, manatla” sütununda isə azaldılan aksizin məbləği, 7-ci “aktivləşdirilməmiş məcburi nişanların miqdarı” sütununda VM-nin 186-1.6-cı maddəsinə əsasən məcburi nişan alarkən aksizi yuxarı dərəcə ilə ödəmiş aksiz ödəyicisi dəyişikliyin qüvvəyə mindiyi tarixə sahibliyində olan aktivləşdirilməmiş məcburi nişanların miqdarı və 8-ci “Aksiz məbləği, manatla” sütununda isə azaldılmalı aksizin məbləğləri qeyd edilməlidir.


**Hesabatın 416-cü “Əməliyyatlar üzrə cəmi” sətrində 416-cı sətirə aid alt sətirlər üzrə hesablanan aksiz məbləğlərinin** (416.1+416.2+416.3+416.4+416.5+416.6+416.7) **cəmi, 417-ci “Əməliyyatlar üzrə cəmi” sətrində isə 417-ci sətirə aid alt sətirlər üzrə azaldılan aksiz məbləğlərinin** (417.1+417.2+417.3+417.4+417.5+417.6+417.7) **cəmi göstərilir.**

***Misal 1:*** *Siqaret istеhsаlı ilə məşğul оlаn “А” vergi ödəyicisi 2023-cü ilin dekabr ayında aksiz dərəcəsi 38.5 manat olmaqla tütündən hazırlanan siqaretlər və onun əvəzediciləri üzrə 8000 ədəd məcburi nişan almışdı. 2024-cü ilin iyul ayından Vergi Məcəlləsinə edilmiş dəyişikliklərə əsasən tütündən hazırlanan siqaretlər və onun əvəzediciləri üzrə aksiz dərəcəsi 45,5 manat olmuşdur. 2024-cü ilin iyul ayı üzrə vergi ödəyicisinin sahibliyındə 5000 ədəd aktivləşdirilməmiş məcburi nişan qalmışdır.*

Vergi Məcəlləsinin 186-1.5-ci maddəsinə əsasən 2024-cü ilin iyul ayında **aktivləşdirilməmiş məcburi nişanlara görə** əlavənin “hesablanmış aksiz məbləği, manatla” sütununda aksizin məbləği aşağıdakı kimi əks etditilməlidir

(5000/1000) x (45,5-38,5)= 5 \* 7,00 =35,00


Cəmi 35,0 manat aksiz hesablanmalıdır.



***Misal 2:*** *Siqaret istеhsаlı ilə məşğul оlаn “А” vergi ödəyicisi ləğv edilr. Vergi ödəyicisi ləğv edildiyi hesabat аyında sahibliyində aksiz dərəcəsi 45,5 manat olmaqla tütündən hazırlanan siqaretlər və onun əvəzediciləri üzrə 3000 ədəd aktivləşdirilməmiş məcburi nişan qalmışdır.*

Vergi Məcəlləsinin 190.3.8-ci maddəsinə əsasən tütündən hazırlanan siqaretlər və onun əvəzedicilərinin 1000 ədədinə 45,5 manat aksiz dərəcəsi müəyyən edilmişdir. Qeyd olunanları nəzərə alaraq əlavənin “azaldılmış aksiz məbləği, manatla” sütununda aksizin məbləğini hesablamaq olar.

(3000/1000)x45,5 =136,5 manat aksiz azaldılmalıdır.



QEYD: Hesabatın “VM-nin 186-1.5-cı maddəsinə əsasən aktivləşdirilməmiş məcburi nişanlara görə ödənilmiş aksiz məbləğlərinin hesablanması” hissəsinin 3-cü “aktivləşdirilməmiş məcburi nişanların miqdarı”, 4-cü “hesablanmış aksizin məbləği, manatla” sütunların *aksiz dərəcələrində artım olduqda, məcburi nişan alarkən aksizi aşağı dərəcə ilə ödəmiş lakin dəyişikliyin qüvvəyə mindiyi tarixə sahibliyində* aktivləşdirilməmiş məcburi nişan qalan vergi ödəyiciləri, “VM-nin 186-1.4-cü və 186-1.6-cı maddələrinə əsasəna aktivləşdirilməmiş məcburi nişanlara görə ödənilmiş aksiz məbləğlərinin azaldılması“ hissəsinin 5-ci “VM-nin 186-1.4-cü maddəsinə əsasən aktivləşdirilməmiş məcburi nişanların miqdarı” və 6-cı “Azaldılmış aksizin məbləği, manatla” sütunlarını ləğv edilən, lakin sahibliyində aktivləşdirilməmiş məcburi nişan qalan vergi ödəyiciləri, 7-ci “VM-nin 186-1.6-cı maddəsinə əsasən aktivləşdirilməmiş məcburi nişanların miqdarı” və 8-ci Azaldılmış aksizin məbləği, manatla”sütunlarını məcburi nişan alarkən aksizi yuxarı dərəcə ilə ödəmiş vergi ödəyicisi dəyişikliyin qüvvəyə mindiyi tarixə sahibliyində olan aktivləşdirilməmiş məcburi nişan qalan vergi ödəyiciləri tərəfindən doldurulur.


Diqqət ! Əgər hesabat dövrü üzrə dəqiqləşdirilən dövriyyə üzrə hesablanan və azaldılan aksiz məbləğləri vardırsa, müvafiq sətirlərin hər iki sütununda rəqəm yazılması vacibdir.

**Diqqət !** Hər beş hissədə istehsal edilmiş aksizli malın sətir kodu bəyannaməni elektron qaydada təqdim edən vergi ödəyicilərində “Aksiz bəyannaməsi”ndə eyni sətir kodlarının cəmi sətirlərinin avtomatik doldurulmasına köməklik edir. İstehsal edilmiş aksizli mallar üzrə sətir kodları mütləq düzgün qeyd edilməlidir. İstehsal edilmiş aksizli malın GTİN kodu hər istehsal olunan mal üzrə GTİN Azerbaijan Cəmiyyətindən alınmış kodlarla eynilik təşkil etməlidir.

Əlavənin vergi ödəyicisinə aid məsuliyyəti hissəsində - sol tərəfdə yerləşən “**Fərdi sahibkarın və ya hüquqi şəxsin rəhbərinin**”, ikinci “**Baş mühasibin**”, üçüncü “**Əlavəni tərtib edən məsul şəxsin**” çərçivələrdə vergi ödəyicisinin rəhbərinin, baş mühasibinin və bəyannaməni tərtib edən məsul şəxsin soyadı, adı və atasının adı (çərçivələrdən kənara çıxmadan) yazılmaqla onlar tərəfindən imzalanır. Əlavə rəhbər şəxs tərəfindən imzalandıqdan və möhürlə təsdiqləndikdən sonra “**Əlavənin tərtib edilmə tarixi**”nə dair xanalarda Əlavənin tərtib edilmə tarixi qeyd olunmalıdır.

***Misal:*** *“A” müəssisəsinin 2024-cü ilin iyul ayı üçün təqdim etdiyi Əlavə rəhbər şəxs tərəfindən 15.08.2024-cü il tarixdə imzalanmış və möhürlə təsdiq edilmişdir.*

Bu halda, “**Əlavənin** **tərtib edilmə tarixi**”nə dair xanalar aşağıdakı kimi yazılır:



Vergi orqanı tərəfindən kağız formasında qəbul edilmiş Əlavələrdə “**Əlavənin** **qəbul edilməsi №-si və tarixi**” çərçivəsində Əlavənin daxil olma tarixi və qeydiyyat nömrəsi göstərilir.

Əlavənin orta hissəsində göstərilmiş “**Poçt ştempelinin vurulma tarixi**” xanalarında Əlavə poçt vasitəsi ilə göndərildiyi halda zərfin üzərinə vurulmuş poçt ştempelinin tarixi yazılır.

***Misal:*** *“A” müəssisəsi 2024-cü ilin iyul ayı üzrə “Aksiz bəyannaməsi”nin Əlavəni poçt vasitəsilə təqdim etmiş və Əlavə qoyulmuş zərfin üzərinə poçt ştempelinin tarixi “17.08.2024” vurulmuşdur.*

Bu halda, vergi orqanı tərəfindən Əlavənin “**Poçt ştempelinin vurulma tarixi”** xanasında tarix aşağıdakı kimi yazılır:



**“Poçt ştempelinin vurulma tarixi”** çərçivəsindən aşağı sağ küncə isə **“Xüsusi otağın ştampı”** vurulur.

Əlavə vergi orqanlarına birbaşa təqdim edildikdə poçt ştempelinin vurulma tarixi üzrə xanalar doldurulmur. Əlavə internet vasitəsi ilə təqdim edildikdə vergi orqanlarına aid olan xanalar doldurulmur