Azərbaycan Respublikasının İqtisadiyyat Nazirliyi yanında Dövlət Vergi Xidmətinin 24.06.2024-cü il tarixli 2417140100149800 №-li Əmri ilə təsdiq edilmişdir.

**Aksiz bəyannaməsinin tərtib edilməsi**

**Q A Y D A S I**


“**Aksiz bəyannaməsi**” (bundan sonra Bəyannamə) Azərbaycan Respublikasının Vergi Məcəlləsinə əsasən aksiz ödəyicisi sayılan vergi ödəyiciləri tərəfindən bu Qaydalara əsasən tərtib və təqdim edilir.

Bəyannamə verməli olan şəxslər aksizləri aylıq olaraq hesablayır və bəyannaməni ay başa çatdıqdan sonra növbəti ayın 20-dən gec olmayaraq təqdim edirlər.

**Qeyd** yerində vergi ödəyicisinə bu bəyannamə formasının tərtib edilməsi zamanı **!** *(nida)* durğu işarəsindən və **+** *(üstəgəl)*, **/** *(bölmə)*, **%** *(faiz)* və **Z** *(zetləmə)* simvollarından istifadə etməmək şərti ilə bütün yazı damalarını yalnız **böyük çap hərfləri** ilə doldurmaq tövsiyə olunur. Bəyannamə kağız formada doldurularkən **qara** və ya **göy rəngli diyircəkli qələmlə** tərtib edilməsi mütləqdir. Bəyannamə doldurularkən qaralamalara və düzəlişlərə yol verilmir. Bəyannamə tərtib edilərkən hər xanada yalnız bir rəqəm və ya bir hərf əks etdirilməlidir. Bəyannamə əlavələri ilə birgə təqdim edilmədikdə qəbul edilmiş sayılmır.

Təqdim olunmuş bəyannamədə aparılan hesablamalarda müəyyən edilmişriyazi və məntiqi səhvlər proqram təminatı tərəfindən və ya vergi orqanı tərəfindən düzəldilə bilər və bu zaman kompüter proqram təminatı vasitəsi ilə düzgün hesablanmış aksiz məbləği birbaşa baza göstəricilərinə daxil edilir.

Bəyannamənin “**Bəyannamə təqdim edilən vergi orqanının adı**” sətri üzrə xanalarda bəyannamənin təqdim edildiyi (vergi ödəyicisinin qeydiyyatda olduğu) vergi orqanının adı qeyd olunur:



**Bölmə 1.** **Vergi ödəyicisi haqqında ümumi məlumat.**

**1-ci sətrin** “**VÖEN**” xanalarında vergi ödəyicisinin 10 rəqəmli VÖEN-i yazılmalıdır;



**2-ci sətrin** “**Vergi ödəyicisinin tam adı**” xanalarında böyük çap hərfləri ilə vergi ödəyicisinin tam adı yazılır;



**3-cü sətrin** “Telefon nömrəsi (şəhər, rayon, şəhər rayonu)”, “Telefon nömrəsi (mobil)” xanalarında bəyannaməni tərtib edən şəxslə əks əlaqə yaratmaq məqsədilə işlək telefon nömrəsi qeyd edilir. Qeyd edilən xanalarda ən azı bir telefon nömrəsi yazmaq mütləqdir.

**4-cü sətrin** “**Təqdim olunmuş əlavələrin sayı**” xanalarında vergi ödəyicisi tərəfindən bəyannaməyə əlavə olunan sənəd və əlavələrin səhifələrinin sayı yazılır;

***Misal:*** *Vergi ödəyicisinin təqdim etdiyi cari “****Aksiz bəyannaməsi****”nə iki səhifədən ibarət əlavə sənəd qoşma edir.*


Bu halda “təqdim olunmuş əlavələrin sayı” xanaları aşağıdakı kimi doldurulur:



**5-ci sətirdə,** “**Bəyannamənin növü**” adlı sətirdə təqdim olunan bəyannamənin **cari, dəqiqləşdirilmiş, ləğv olma** və ya **könüllü açıqlama** (*səyyar vergi yoxlaması başa çatdıqdan sonra yoxlama zamanı aşkar edilməyən və vergi öhdəliyinin yaranmasına səbəb olan halların vergi ödəyiciləri tərəfindən vergi orqanlarına könüllü olaraq bəyan edilməsi)* bəyannaməsi olması barədə məlumat verilir. Bu məqsədlə sətrin adının qarşısındakı 3 xanadan yalnız birində “**X**” işarəsi qoyulur. “**Ləğv olma**” bəyannaməsi vergi ödəyicisi tərəfindən yalnız ləğv edilməsi barədə müvafiq ərizə vergi orqanına təqdim edildiyi halda tərtib edilib təqdim edilməlidir.


***Misal 1:*** *Vergi ödəyicisi 2024-ci ilin iyul ayı üçün cari “****Aksiz bəyannaməsi****”ni təqdim edir.*

Bu halda 2024-ci ilin fevral ayının 20-dək təqdim olunan bəyannamənin 5-ci - **Bəyannamənin növü** sətrində “**Cari**” xanasına X işarəsi yazılır:



***Misal 2:*** *Vergi ödəyicisinin 2021-ci ilin sentyabr ayınadək olan hesabat dövrləri səyyar vergi yoxlaması ilə əhatə olunmuş, yoxlama başa çatdıqdan sonra vergi ödəyicisi tərəfindən 2021-ci ilin mart ayı üzrə yoxlama zamanı aşkar edilməyən vergi öhdəliyi halları müəyyən edilmişdir.*

Bu halda vergi ödəyicisi tərəfindən könüllü olaraq təqdim etdiyi “**Aksiz bəyannaməsi**”nin **5-ci** “**Bəyannamənin növü** sətrində “**Könüllü açıqlama**” xanasına X işarəsi yazılır:



Təqdim edilən dəqiqləşdirilmiş bəyannamə vergi ödəyicisinə vergi orqanı tərəfindən göndərilmiş **“**Vergi orqanına dəqiqləşdirilmiş vergi bəyannaməsinin və ya kənarlaşmaya dair yazılı izahatın təqdim edilməsi barədə” Bildiriş ilə əlaqədar olduğu halda Bəyannamənin **5.1-ci**, “**Dəqiqləşdirilmiş bəyannamənin təqdim edilməsi barədə bildirişin nömrəsi**” adlı sətirində vergi ödəyicisinə vergi orqanı tərəfindən göndərilmiş “**Vergi orqanına dəqiqləşdirilmiş vergi bəyannaməsinin, məcburi dövlət sosial sığorta və işsizliksən sığorta haqqı üzrə hesabatların təqdim edilməsi barədə”** **Bildirişin** nömrəsi yazılmalıdır. Bildirişin nömrəsi yazılmadıqda və ya səhv yazıldıqda, həmçinin bildiriş üzrə dəqiqləşdirilmiş bəyannamə Vergi Məcəlləsinin 37.2-1-ci maddəsində qeyd edilən müddətdən sonra təqdim edildikdə bu bəyannamə bildiriş üzrə verilmiş dəqiqləşdirilmiş bəyannamə hesab edilmir.



**6-cı sətirdə** “**Vergi dövrü**” işarəsindən sonrakı altı simvollu xanalarda bəyannamənin hansı hesabat ayına aid olmasından asılı olaraq müvafiq ay və il yazılır.

***Misal:*** *Əgər bəyannamə 2024-ci ilin iyul ayı üzrə tərtib edilirsə, bu halda soldan sağa doğru ilk xanalarda* ***ay****, sonrakı dörd xanada isə* ***il*** *aşağıdakı qaydada yazılır:*



**Bölmə 2.** **Aksizin hesablanması**

Bəyannmənin 2-ci bölməsi 4 hissədən ibarətdir:

* **1-ci hissə** “Hesabat dövründəki aksizlərin, o cümlədən icbari tibbi sığorta haqqının hesablanması”;
* **2-ci hissə “**Hesabat dövründəki dövriyyə üzrə əvəzləşdirilən aksizlərin hesablanması”;
* **3-cü hissədə** isə “Hesabat dövründəki aksiz hesablanan dövriyyənin dəqiqləşdirilməsi”;
* **4-cü hissədə** isə “Hesabat dövrü üzrə hesablaşmalar” əks etdirlir.

**Hissə 1. Hesabat dövründəki aksizlərin,**

**o cümlədən icbari tibbi sığorta haqqının hesablanması**

“**Hesabat dövründəki aksizlərin, o cümlədən icbari tibbi sığorta haqqının hesablanması**” hissəsinin **401-ci sətrinin** “Aksiz tutulan əməliyyatın həcmi (miqdarı)” sütununda aksiz tutulan istеhsаlın həcmi tоnlа, “o, cümlədən ixrac edilmiş” sütununda ixrac edilmiş neft məhsullarının həcmi tonla, “Aksiz məbləği, manatla” sütununda neft məhsulları üzrə hesablanan aksizin məbləği əks etdirilir. Bu sətrin təfsilatı “Aksiz bəyannaməsi”nə Əlavə №1”-də verilir və əlavənin doldurulması mütləqdir.

***Misal:*** *“А” vergi ödəyicisi 2024-ci ilin iyul аyındа 12 tоn Аİ-92 markalı аvtоmоbil bеnzini istеhsаl еtmiş və istеhsаl binаsının hüdudlаrındаn kənаrа burахmışdır. Neft məhsullarının qiymətləri dövlət tərəfindən tənzimləndiyindən Azərbaycan Respublikası Tarif (qiymət) Şurasının müvafiq Qərarı ilə belə məhsulların 1 tоnu üçün şirkətdахili qiymətlər müəyyənləşdirillir.*


*Aksiz tutulan neft məhsullarının dəyərini tаpmаq üçün 1 tоnа görə müəyyən оlunmuş dəyər istеhsаl оlunmuş və burахılmış neft məhsullarının istеhsаl həcminə vurulmalıdır. Yuхаrıdа göstərilən misalа əsаsən aksizə cəlb оlunаn dəyər аşаğıdаkı kimi müəyyənləşdirilir:*

*Аvtоmоbil bеnzini Аİ-95 687,36×12=8248,32 mаnаt*

*Aksizin dərəcəsi Аzərbаycаn Rеspublikаsının Nаzirlər Kаbinеtinin müvafiq Qərаrı ilə müəyyən еdilir. Həmin Qərаrа əsаsən misaldа göstərdiyimiz neft məhsulu üzrə aksizin dərəcəsi 42,5 % nəzərdə tutulmuşdur.*

*8248,32x64%=3505,54*

*Bu hаldа aksizin hesablanması bəyannamədə aşağıdakı kimi göstərilir:*



**402-ci sətrin** “Aksiz tutulan əməliyyatın həcmi (miqdarı)” sütununda içməli spirt, pivə (alkoqolsuz pivə istisna olmaqla) və spirtli içkilərin bütün növləri üzrə istehsal binasının hüdudlarından kənara buraxılmış içkilərin həcmi litrlə, “o, cümlədən ixrac edilmiş” sütununda ixrac edilmiş içkilərin həcmi litrlə, “aksiz məbləği, manatla” sütununda hesablanan aksizin məbləği və “o cümlədən icbari tibbi sığorta haqqı, manatla” sütununda isə aksiz məbləğinin tərkib hissəsindən hesablanmış icbari tibbi sığorta haqları əks etdirilir.

**Diqqət !** Bu sətrin təfsilatı “Aksiz bəyannaməsi”nə Əlavə №3”-ün Hissə 1-də verilir və “İçməli spirt, pivə (alkoqolsuz pivə istisna olmaqla) və spirtli içkilərin bütün növləri üzrə cəmi” sətrində qeyd olunan cəmi göstəricilərə bərabər olmalıdır. Eyni zamanda, 402-ci sətrin “Aksiz tutulan əməliyyatın həcmi (miqdarı)” sütununda İçməli spirt, pivə (alkoqolsuz pivə istisna olmaqla) və spirtli içkilərin bütün növləri üzrə istehsal binasının hüdudlarından kənara buraxılmış içkilərin həcmi yazıldığı halda içkinin növündən asılı olaraq 2 nömrəli əlavədə müvafiq olaraq 402.1-402.7-ci və 407-ci sətirlərinin “Hesabat dövründə istifadə olunmuş (satılmış üzrə), ədədlə sütununda satış üzrə istifadə olunmuş aksiz markalarının sayı mütləq göstərilməlidir.

**Qeyd**: İcbari tibbi sığorta (bundan sonra İTS) “Tibbi sığorta haqqında” Qanunun 15-10.1.7-ci maddəsinə əsasən araq (vodka), tündləşdirilmiş içkilər və tündləşdirilmiş içki materialları, likyor və likyor məmulatlarının hər litrinə görə tətbiq edilən aksiz dərəcəsinin 0,2 manatına, pivə (alkoqolsuz pivə istisna olmaqla) və pivə tərkibli digər içkilərin hər litrinə görə tətbiq edilən aksiz dərəcəsinin 0,05 manatına, energetik içkilərin hər litrinə görə tətbiq edilən aksiz dərəcəsinin 0,1 manatına münasibətdə hesablanır.

**403-cü sətrin** “Aksiz tutulan əməliyyatın həcmi (miqdarı)” sütununda tütün məmulatları və onların əvəzediciləri üzrə aksizə cəlb olunan istehsalın həcmi ədədlə, “o cümlədən ixrac edilmiş” sütununda ixrac edilmiş tütün məmulatlarının həcmi ədədlə, “Aksiz məbləği, manatla” sütununda hesablanan aksizin məbləği və o cümlədən “icbari tibbi sığorta haqqı, manatla” sütununda isə aksiz məbləğinin tərkib hissəsindən hesablanmış İTS haqları əks etdirilir.

**Diqqət !** Bu sətrin təfsilatı “Aksiz bəyannaməsi”nə Əlavə №3”-də verilir və “Tütün məmulatları və onların əvəzediciləri” sətrində qeyd olunan cəmi göstəricilərə bərabər olmalıdır. Eyni zamanda, 403-cü sətrin “Aksiz tutulan əməliyyatın həcmi (miqdarı)” sütununda rəqəm yazıldığı halda tütün məmulatının növündən asılı olaraq 2 nömrəli əlavədə müvafiq olaraq 403.1-403.4-cü sətirlərinin “Hesabat dövründə istifadə olunmuş (satılmış üzrə), ədədlə” sütununda satış üzrə istifadə olunmuş aksiz markalarının sayı mütləq göstərilməlidir.

**Qeyd:** İcbari tibbi sığorta (bundan sonra İTS) “Tibbi sığorta haqqında” Qanunun 15-10.1.7-ci maddəsinə əsasən siqarilla (nazik siqarlar) və tütündən hazırlanan siqaretlər və onun əvəzedicilərinin 1.000 ədədinə görə tətbiq edilən aksiz dərəcəsinin 1,5 manatına münasibətdə hesablanır.

**404-cü sətrin** “Aksiz tutulan əməliyyatın həcmi (miqdarı)” sütununda “Elektron siqaretlər üçün maye”nin aksizə cəlb olunan istehsal həcmi litrlə, “o cümlədən ixrac edilmiş” sütununda ixrac edilmiş elektron siqaretlər üçün mayenin həcmi litrlə, “Aksiz məbləği, manatla” sütununda isə hesablanan aksizin məbləği əks etdirilir.


**Diqqət !** 404-cü sətrin “Aksiz tutulan əməliyyatın həcmi (miqdarı)” sütununda rəqəm yazıldığı halda 2 nömrəli əlavənin 404-cü sətrinin “Hesabat dövründə istifadə olunmuş (satılmış üzrə), ədədlə” sütununda istifadə olunmuş aksiz markalarının sayı mütləq göstərilməlidir.

***Misal:*** *“A” vergi ödəyicisi tərəfindən 2024-ci ilin iyul ayında 11.000 ədəd siqarilla və 1.000 litr elektron siqaretlər üçün maye istehsal binasının hüdudlarından kənara buraxılmışdır.*

*Vergi Məcəlləsinin 190.3.7-ci və 190.3.12-ci maddələrinə əsasən siqarillanın 1.000 ədədinə - 45,5 manat, elektron siqaretlər üçün mayenin hər litrinə 100,0 manat aksiz, müəyyənləşdirilmişdir. Qeyd olunanları nəzərə alaraq Bəyannamənin “****Aksiz məbləği, manatla****” sütununda aksizin məbləğini hesablamaq olar.*

*İstehsal binasının hüdudlarından kənara buraxılmış siqarillalar üzrə 500,50 manat (o cümlədən 16,5 manat İTS) -* ***hesablama qaydası*** *11.000×45,5/1.000=505,50 (o cümlədən 16,5 manat İTS(11000×1,5=16500/1000)), elektron siqaretlər üçün maye üzrə 100.000,0 manat (1.000 litr×100,0 manat) aksiz hesablanır.*

*Aksizin hesablanması bəyannamədə aşağıdakı kimi göstərilir:*



**405-ci sətrin** “Aksiz tutulan əməliyyatın həcmi (miqdarı)” sütununda “Minik avtomobilləri, istirahət və ya idman üçün yaxtalar və bu məqsədlər üçün nəzərdə tutulan digər üzən vasitələr” üzrə aksizə cəlb olunan mühərrikinin həcmi kub santimetirlə, “o cümlədən ixrac edilmiş” sütununda ixrac edilmiş minik avotmobillərinin mühərrikinin həcmi kub santimetirlə, “Aksiz məbləği, manatla” sütununda isə hesablanan aksizin məbləği əks etdirilir.

**406-cı sətrin** “Aksiz tutulan əməliyyatın həcmi (miqdarı)” sütununda “Qəlyan üçün tütünlər və tütün əvəzləyiciləri, istehsal məqsədli tütünlər istisna olmaqla digər çəkməli tütünlər”, “homogenləşdirilmiş” və ya “bərpa edilmiş” tütünlər, çeynənilən və ya buruna çəkilən tütünlər üzrə aksiz tututulan əməliyyatın həcmi kiloqramla, “o, cümlədən ixrac edilmiş” sütununda ixrac edilmiş qəlyan üçün tütünlər və tütün əvəzləyiciləri, istehsal məqsədli tütünlər istisna olmaqla digər çəkməli tütünlər, “homogenləşdirilmiş” və ya “bərpa edilmiş” tütünlər, çeynənilən və ya buruna çəkilən tütünlərin həcmi kiloqramla, “Aksiz məbləği, manatla” sütununda isə hesablanan aksizin məbləği əks etdirilir.

**Diqqət !** 406-cı sətrin “Aksiz tutulan əməliyyatın həcmi (miqdarı)” sütununda rəqəm yazıldığı halda 2 nömrəli əlavənin 406-cı sətrinin “Hesabat dövründə istifadə olunmuş (satılmış üzrə), ədədlə” sütununda istifadə olunmuş aksiz markalarının sayı mütləq göstərilməlidir.

**407-ci sətrin** “Aksiz tutulan əməliyyatın həcmi (miqdarı)” sütununda energetik içkilər üzrə aksiz tutulan əməliyyatın həcmi litrlə, “o, cümlədən ixrac edilmiş” sütununda ixrac edilmiş energetik içkilərin həcmi litrlə, “Aksiz məbləği, manatla” sütununda isə hesablanan aksizin məbləği və “İcbari tibbi sığorta haqqı, manatla” sütununda isə aksiz məbləğinin tərkib hissəsindən hesablanmış İTS haqları əks etdirilir.

**Diqqət !** 407-ci sətrin “Aksiz tutulan əməliyyatın həcmi (miqdarı)” sütununda rəqəm yazıldığı halda 2 nömrəli əlavənin 407-ci sətrinin “Hesabat dövründə istifadə olunmuş (satılmış üzrə), ədədlə” sütununda istifadə olunmuş aksiz markalarının sayı mütləq göstərilməlidir.

**408-ci sətrin** “Aksiz tutulan əməliyyatın həcmi (miqdarı)” sütununda “Birdəfəlik istifadə üçün elektron siqaret, qəlyan və onların əvəzediciləri” üzrə Aksiz tutulan əməliyyatın miqdarı ədədlə, “o, cümlədən ixrac edilmiş” sütununda ixrac edilmiş birdəfəlik istifadə üçün elektron siqaret, qəlyan və onların əvəzedicilərinin miqdarı ədədlə, “Aksiz məbləği, manatla” sütununda isə hesablanan aksizin məbləği əks etdirilir.

**Diqqət !** 408-ci sətrin “Aksiz tutulan əməliyyatın həcmi (miqdarı)” sütununda rəqəm yazıldığı halda 2 nömrəli əlavənin 408-ci sətrinin “Hesabat dövründə istifadə olunmuş (satılmış ürə), ədədlə sütununda istifadə olunmuş aksiz markalarının sayı mütləq göstərilməlidir.

409-cu sətrin “Aksiz məbləği, manatla” sütununda hesabat dövründə aparılmış əməliyyatlar üzrə cəmi hesablanmış aksizin məbləği, “o cümlədən icbari tibbi sığorta haqqı, manatla” sütununda isə aksiz məbləğinin tərkib hissəsindən hesablanmış icbari tibbi sığorta haqları əks etdirilir. 409-cu sətrin “Aksiz məbləği, manatla” sütununda bəyannamənin 401-ci, 402-ci, 403-cü, 404-cü, 405-ci, 406-ci, 407-ci və 408-ci sətirlərinin məbləğləri, “o cümlədən icbari tibbi sığorta haqqı, manatla” sütununda isə 402-ci, 403-cü və 407-ci sətirlərinin məbləğləri toplanır.

QEYD: İçməli spirt (o cümlədən tərkibində 80 faizdən az spirt olmayan denaturlaşdırılmamış etil spirti; tərkibində 80 faizdən az spirt olan denaturlaşdırılmamış etil spirti), konyak və konyak materialları, şampan şərabı, şərablar və şərab materialları, VM-nin 190.3.1 - 190.3.6-cı və 190.3.10-cu maddələrində nəzərdə tutulmayan tündləşdirilməmiş alkoqollu içkilər, siqarlar, o cümlədən ucları kəsilən siqarlar və elektron siqaretlər üçün maye ilə əlaqədar malların satışı, qəlyan üçün tütünlər və tütün əvəzləyiciləri, istehsal məqsədli tütünlər istisna olmaqla digər çəkməli tütünlər, “homogenləşdirilmiş” və ya “bərpa edilmiş” tütünlər, çeynənilən və ya buruna çəkilən tütünlər, alışdırılmadan nəfəsə çəkilmək üçün nəzərdə tutulmuş tərkibində tütün və ya bərpa edilmiş tütün olan məhsulları və birdəfəlik istifadə üçün elektron siqaret, qəlyan və onların əvəzediciləri icbari tibbi sığortaya cəlb edilmir.

**Hissə 2. Hesabat dövründəki dövriyyə üzrə əvəzləşdirilən aksizlərin hesablanması**

Bəyannamənin “**Hesabat dövründəki dövriyyə üzrə əvəzləşdirilən aksizlərin hesablanması**”na aid olan II hissəsinin **410-cu sətrində** “**Neft məhsulları üzrə**” istehsal məqsədləri üçün alınmış aksizli xammal və materialların cəmi “İstehsal məqsədləri üçün alınmış aksizli xammalın və materialların həcmi (miqdarı)” sütununda, ödənilmiş aksizin məbləği isə “Aksiz məbləği, manatla” sütununda əks etdirilir. Sətrin təsnifatı 1 №-li Əlavənin 2-ci hissəsi ilə təqdim olunur.

**411-ci sətirdə** “**Spirtli içkilərin bütün növləri üçün**” istehsal məqsədləri üçün alınmış aksizli xammal və materialların cəmi “İstehsal məqsədləri üçün alınmış aksizli xammalın və materialların həcmi (miqdarı)” sütununda, ödənilmiş aksizin məbləği isə “Aksiz məbləği, manatla” sütununda əks etdirilir.

Diqqət ! Əgər hesabat dövrü üzrə əvəzləşdirilən aksiz məbləği vardırsa, 411-ci sətrin hər iki sütununda rəqəm yazılması vacibdir.


**412-ci sətirdə** “**Tütün məmulatları üçün**” istehsal məqsədləri üçün alınmış aksizli xammal və materialların cəmi “İstehsal məqsədləri üçün alınmış aksizli xammalın və materialların həcmi (miqdarı)” sütununda, ödənilmiş aksizin məbləği isə “Aksiz məbləği, manatla” sütununda əks etdirilir.

Diqqət ! Əgər hesabat dövrü üzrə əvəzləşdirilən aksiz məbləği vardırsa, 412-ci sətrin hər iki sütununda rəqəm yazılması vacibdir.

**413-cü sətirdə** “**Əməliyyatlar üzrə cəmi” sətrində 410-cu, 411-ci və 412-ci sətirləri üzrə aksiz məbləğlərinin cəmi göstərilir.**

***Misal:*** *“А” vergi ödəyicisi istehsal məqsədləri üçün 2024-ci ilin iyul ayında 3.000 litr tündləşdirilmiş içki materialları almışdır. Elektron qaimə-fakturası üzrə istehsalçı alınmış tündləşdirilmiş içki materiallarına görə 3.000*×*4,8=14,400,0 manat məbləğində aksiz ödənilmiş və ondan araq (vodka) istehsal edilərək istehsal binasının hüdudlarından kənara buraxılmışdır.*

Bu halda bəyannamənin **411-ci və 413-cü sətirləri** aşağıdakı kimi göstərilir:



**Diqqət:** Aksiz məbləği yalnız xammal və materialların istehsalçısı tərəfindən aksizin ödənildiyini təsdiq edən elektron qaimə - faktura, xammal və materiallar idxal edildikdə isə müvafiq sənədlər təqdim edildikdə əvəzləşdirilir.

Eyni zamanda "Hesabat dövründəki dövriyyə üzrə əvəzləşdirilən aksizlərin hesablanması" hissəsinin "Spirtli içkilərin bütün növləri üçün" və “Tütün məmulatları üçün” sətirlərində istehsal məqsədləri üçün alınmış aksizli xammalın və materialların həcmi (miqdarı)" göstərildiyi halda həmin sətirlər üzrə aksizin məbləği, "Aksiz məbləği" sütununda aksiz məbləği göstərildiyi halda isə istehsal məqsədləri üçün alınmış aksizli xammalın və materialların həcminin (miqdarı) göstərilməsi mütləqdir.

QEYD: Bəyannamənin 411-ci “Spirtli içkilərin bütün növləri üçün” sətrinin “İstehsal məqsədləri üçün alınmış aksizli xammalın və materialların həcmi (miqdarı)” sütununa bəyannamənin 4 nöməli Əlavəsinin 411-ci sətirlərinin 10-cu sütunundakı məlumatların cəmi, “Aksiz məbləği, manatla” sütununa isə həmin sətirlərin 12-ci sütunundakı məbləğlərin cəmi, 412-ci “Tütün məmulatları üçün” sətrinin “İstehsal məqsədləri üçün alınmış aksizli xammalın və materialların həcmi (miqdarı)” sütununa bəyannamənin 4 nöməli Əlavəsinin 412-ci sətirlərinin 10-cu sütunundakı məlumatların cəmi, “Aksiz məbləği, manatla” sütununa isə həmin sətirlərin 12-ci sütunundakı məbləğlərin cəmi qeyd edilməlidir

**Hissə 3. VM-nin 186-1-ci maddəsinə əsasən hesabat dövründəki aksiz hesablanan dövriyyənin dəqiqləşdirilməsi**

VM-nin 186-1-ci maddəsinə əsasən bəyannamənin “VM-nin 186-1-ci maddəsinə əsasən hesabat dövründəki aksiz hesablanan dövriyyənin dəqiqləşdirilməsi”nə aid olan 4-cü hissəsinin “VM-nin 186-1.1-ci və 186-1.3-cü maddələrinə əsasən aksiz hesablanan dövriyyənin dəqiqləşdirilməsi” hesabatının 414-cü “Xarab olmuş, yaxud istifadə müddəti bitmiş məhsullar məhv edildikdə həmin məhsulların istehsalı zamanı əvəzləşdirilmiş aksizin büdcəyə hesablanması” sətrinin “Aksiz məbləği manatla” sütununa bəyannamənin 3 nöməli Əlavəsinin 4-cü VM-nin 186-1-ci maddəsinə əsasən hesabat dövründəki aksiz hesablanan dövriyyənin dəqiqləşdirilməsi” hissəsinin 414-cü “Əməliyyatlar üzrə cəmi” sətrinin “Aksiz məbləği, manatla” sütunundakı məbləğ, 415-ci “Xarab olmuş, yaxud istifadə müddəti bitmiş və ya digər səbəblərdən geri qaytarılmış məhsullar üzrə büdcəyə hesablanmış aksizin azaldılması” sətrinin “Aksiz məbləği manatla” sütununa bəyannamənin 3 nöməli Əlavəsinin 4-cü VM-nin 186-1-ci maddəsinə əsasən hesabat dövründəki aksiz hesablanan dövriyyənin dəqiqləşdirilməsi” hissəsinin 415-ci “Əməliyyatlar üzrə cəmi” sətrinin “Aksiz məbləği, manatla” sütunundakı məbləğ qeyd edilməlidir.

Həmin hissənin 416-cı “Aktivləşdirilməmiş məcburi nişanlara görə ödənilmiş aksiz məbləğlərinin hesablanması” sətrinin “Aksiz məbləği manatla” sütununa bəyannamənin 3 nöməli Əlavəsinin 4-cü hissəsinin “VM-nin 186-1.4-cü, 186-1.5-ci və 186-1.6-cı maddələrinə əsasən aksiz hesablanan dövriyyənin dəqiqləşdirilməsi” hesabatına aid 416-cı “Əməliyyatlar üzrə cəmi” sətrinin 4-cü “hesablanmış aksizin məbləği, manatla” sütunundakı məbləğ, 417-ci “Aktivləşdirilməmiş məcburi nişanlara görə ödənilmiş aksiz məbləğlərinin azaldılması” sətrinin “Aksiz məbləği manatla” sütununa isə 3 nöməli Əlavənin 4-cü hissəsinin VM-nin 186-1.4-cü, 186-1.5-ci və 186-1.6-cı maddələrinə əsasən aksiz hesablanan dövriyyənin dəqiqləşdirilməsi” hesabatına aid 417-ci “Əməliyyatlar üzrə cəmi” sətrinin 6-cı və 8-ci “azaldılmış aksizin məbləği, manatla” sütunlarındakı məbləğlərin cəmi qeyd edilməlidir.


**Hissə 4. Hesabat dövrü üzrə hesablaşmalar**

“**Hesabat dövrü üzrə hesablaşmalar**” adlanan 4-cü hissədə aksiz məbləğlərinin büdcəyə ödənilməsi və büdcədən qaytarılması əks olunur. Hesablanan aksiz məbləği (409-cu sətir) (icbari tibbi sığorta haqqı çıxılmaqla) ilə dəqiqləşdirilən dövriyyələr üzrə hesablanmış aksiz məbləğlərinin (sət.409 (İTS nəzərə alınmadan) + sət.414 + sət 416) cəmi əvəzləşdirilən aksiz məbləği (413-cü sətir) ilə dəqiqləşdirilən dövriyyələr üzrə azaldılan aksiz məbləğlərinin (sət.413 + sət.415 + sət 417) cəmindən böyük olduğu halda, fərq **418-ci** “**Büdcəyə ödənilməlidir**” sətrində, əvəzləşdirilən aksiz məbləği (413-cü sətir) (icbari tibbi sığorta haqqı daxil olmaqla) ilə dəqiqləşdirilən dövriyyələr üzrə azaldılan aksiz məbləğlərinin (sət.413 + sət.415 + sət 417) cəmi hesablanan aksiz məbləği (409-ci sətir) (icbari tibbi sığorta haqqı çıxılmaqla) ilə dəqiqləşdirilən dövriyyələr üzrə hesablanmış akiz məbləğlərinin (sət.409 (İTS nəzərə alınmadan) + sət.414 + sət 416) cəmindən böyük olduğu halda isə, fərq **419-cu** “**Büdcədən qaytarılır**” sətrində qeyd edilir.

**Qeyd:** Hesabat dövrü üzrə vergi ödəyicisinin əvəzləşdirilən aksiz məbləğinin hesablanan aksiz məbləğindən az və ya çox olması büdcəyə ödəməli olduğu icbari tibbi sığorta haqlarına təsir etmir, çünki icbari tibbi sığorta haqları hesabat dövrü ərzində istehsal binasının hüdudlarından kənara çıxarılmış aksiz məbləğindən hesablanır.

***Misal:*** *Vergi ödəyicisinin**2024-ci ilin iyul ayında əvəzləşdirilən aksizin məbləği 18.500,0 manat, hesablanmış aksizin məbləği isə 12.300,0 manat, onlar arasındakı fərq isə 6.200,0 manat olmuşdur.*


Bu halda bəyannamənin **419-cu** sətri aşağıdakı kimi doldurulur.



Bəyannamənin vergi ödəyicisinə aid məsuliyyəti hissəsində - sol tərəfdə yerləşən “**Fərdi sahibkarın və ya hüquqi şəxsin rəhbərinin**”, ikinci “**Baş mühasibin**”, üçüncü “**Bəyannaməni tərtib edən məsul şəxsin**” çərçivələrində vergi ödəyicisinin rəhbərinin, baş mühasibinin və bəyannaməni tərtib edən məsul şəxsin soyadı, adı və atasının adı (çərçivələrdən kənara çıxmadan) yazılmaqla onlar tərəfindən imzalanır. Bəyannamə rəhbər şəxs tərəfindən imzalandıqdan və möhürlə təsdiqləndikdən sonra “**Bəyannamənin tərtib edilmə tarixi**”nə dair xanalarda bəyannamənin tərtib edilmə tarixi qeyd olunmalıdır.

***Misal:*** *“A” müəssisəsinin 2024-ci ilin iyul ayı üçün “Aksiz bəyannaməsi” rəhbər şəxs tərəfindən 15.08.2024-ci il tarixdə imzalanmış və möhürlə təsdiq edilmişdir.*

Bu halda, “**Bəyannamənin tərtib edilmə tarixi**”nə dair xanalar aşağıdakı kimi yazılır:



Bəyannamə auditor tərəfindən (agent) tərtib edildiyi halda sağ tərəfdə yerləşən “bəyannaməni auditor (agent) tərtib edildiyi halda onun S.A.A” çərçivədə auditorun (agentin) soyadı, adı və atasının adı (çərçivələrdən kənara çıxmadan) yazılmaqla bəyannamə imzalanaraq “auditorun (agentin) VÖEN” xanalarında VÖEN-i göstərilir.


Vergi orqanı tərəfindən kağız formasında qəbul edilmiş bəyannamələrdə “**Bəyannamənin qəbul edilməsi №-si və tarixi**” çərçivəsində bəyannamənin daxil olma tarixi və qeydiyyat nömrəsi göstərilir.

Bəyannamənin qəbul edilmə №-si və tarixi çərçivəsində bəyannaməni qəbul edən şəxsin soyadı, adı və atasının adı (çərçivədən kənara çıxmadan) yazılmaqla imzalanır.

Bəyannamənin aşağı sağ küncündə göstərilmiş “**Poçt ştempelinin vurulma tarixi**” xanalarında bəyannamə poçt vasitəsi ilə göndərildiyi halda zərfin üzərinə vurulmuş poçt ştempelinin tarixi yazılır.

***Misal:*** *“A” müəssisəsi 2024-ci ilin iyul ayı üzrə “Aksiz bəyannaməsi”ni poçt vasitəsilə təqdim etmiş və bəyannamə qoyulmuş zərfin üzərinə poçt ştempelinin tarixi “17.08.2024” vurulmuşdur.*

Bu halda, vergi orqanı tərəfindən bəyannamənin **“Poçt ştempelinin vurulma tarixi”** xanasında tarix aşağıdakı kimi yazılır:



“Pоçt ştеmpеlinin vurulmа tаriхi”çərçivəsindən аşаğı sаğ küncdəki **“Xüsusi оtаğın ştаmpı”** çərçivəsində ştаmp vurulur.

Bəyannamə vergi orqanlarına birbaşa təqdim edildikdə poçt ştempelinin vurulma tarixi üzrə xanalar doldurulmur. Bəyannamə internet vasitəsi ilə təqdim edildikdə vergi orqanlarına aid olan xanalar doldurulmur.

**\* \* \***